ועדת הפנים והגנת הסביבה, כנסת 20, פרוטוקול מספר 288, 2016-11-23 08:30

דוד אמסלם: רבותי, בוקר טוב לכולם.

דוד אמסלם: אני מתכבד לפתוח את ועדת הפנים והגנת הסביבה בנושא הצעת חוק למניעת הסתננות ולהבטחת יציאתם של מסתננים מישראל (תיקוני חקיקה והוראות שעה) (תיקון), התשע"ו-2016 (מ/1065) – בקשה לדיון מחדש של חברי הכנסת יואב בן צור ויעקב אשר.

דוד אמסלם: בבקשה, יואב.

יואב בן צור: אני מדבר גם בשמו של יעקב אשר.

יואב בן צור: יש לנו הסתייגות שאנחנו רוצים להוסיף חובת התייעצות: "על אף האמור בסעיף קטן (א), שר העבודה והרווחה והשירותים החברתיים, בהסכמת שר האוצר, בהתייעצות עם שר הפנים ובאישור הוועדה, רשאי לקבוע דרך כלל או לסוגי העבודה או ענפים מסוימים סכום הפיקדון שחייבים העובד הזר שהוא מסתנן ומעסיקו יהיה נמוך מהסכומים המפורטים בסעיף קטן (א)".

יואב בן צור: זה ההסתייגות של יעקב אשר.

יואב בן צור: ההסתייגות שלי – להוסיף בתיקון: "מבוקש כי הסמכות לשר האוצר תהיה בהתייעצות עם שר הפנים".

יעל גרמן: זאת אומרת, מוסיפים את השר הפנים ואת שר - - -

יואב בן צור: העבודה והרווחה.

דוד אמסלם: לא הבנתי.

יואב בן צור: אמרתי שאני מבקש שהסמכות של שר האוצר תהיה בהתייעצות עם שר הפנים.

<גלעד קרן: יעקב אשר מבקש שזה יהיה שר העבודה, בהסכמת שר האוצר, בהתייעצות עם שר הפנים.

<תומר רוזנר: זהו, אתם צריכים להחליט.

<תומר רוזנר: יש שתי גרסאות.

יואב בן צור: שתי גרסאות.

יואב בן צור: הגרסה של יעקב אשר.

דוד אמסלם: יש לי הצעה.

יואב בן צור: כן, מה ההצעה?

<קריאה: צריך לפתוח את הרוויזיה.

דוד אמסלם: אוקיי, אני עושה הצבעה אם לפתוח את הרוויזיה.

דוד אמסלם: אז מי בעד פתיחת הרוויזיה?

דוד אמסלם: שירים את ידו?

דוד אמסלם: אנחנו בעד.

דוד אמסלם: מי נגד?

דוד אמסלם: נמנעים?

דוד אמסלם: בעד ההצעה – רוב

דוד אמסלם: ההצעה לפתוח את הדיון לרוויזיה אושרה.

דוד אמסלם: אז אנחנו פותחים את הרוויזיה.

יעל גרמן: מותר להגיד הערה?

דוד אמסלם: בוודאי.

יעל גרמן: לברך אותך.

דוד אמסלם: על מה?

יעל גרמן: על ההישג, על זה שהשגת שתהיה אפשרות להוריד את הסכום שמורידים.

דוד אמסלם: תודה.

יעל גרמן: לא?

יעל גרמן: אני חושבת שמגיע לך כל הכבוד.

יעל גרמן: יישר כוח.

יואב בן צור: יישר כוח.

יואב בן צור: יש הרבה זכויות.

יואב בן צור: זה בין יתר הזכויות שיש.

יעל גרמן: אני לא אומרת הרבה.

דוד אמסלם: יש לי הצעה, יש לי רעיון.

דוד אמסלם: וגיבשתי אותו גם עם היועץ המשפטי.

דוד אמסלם: תראו, האמת היא שדיבר אתי שר הרווחה.

דוד אמסלם: בנושאים האלה מבחינת השרים זה לא המהות אלא הקטע יותר שהם ירגישו שבעצם הייתה להם סמכות וסתם הורידו להם את זה.

דוד אמסלם: למה?

דוד אמסלם: עכשיו, היה חוק בשנת 2014.

דוד אמסלם: זה אותו חוק, רק שינינו אותו קצת.

דוד אמסלם: אז הייתה שם הסמכות.

דוד אמסלם: אז אני מציע להיות צמוד לאותו חוק.

יואב בן צור: מה כתוב באותו חוק?

חמד עמאר: זה שר הרווחה?

<גלעד קרן: הרי נקבע בחוק ב-2014 מנגנון של ניכוי מהסכומים שמגיעים לאותו מסתנן שאותו עוזב את הארץ.

<גלעד קרן: אם הוא עוזב באיחור אז מנכים לו.

<גלעד קרן: לצורך העניין, אם הוא עזב באיחור של שלושה חודשים, מנכים לו איקס אחוזים.

<גלעד קרן: אם הוא עזב באיחור של חצי שנה, מנכים לו יותר אחוזים מתוך הפיקדון.

<גלעד קרן: עכשיו, נקבע בחוק שאפשר לשנות את הסכומים האלה, את אחוז הניכוי, במנגנון של שר הפנים, בהסמכת שר האוצר, לאחר התייעצות עם שר העבודה, ובאישור הוועדה – שזה ועדת העבודה, אגב – אפשר לשנות את הסכומים האלה.

<גלעד קרן: זאת אומרת, יש מנגנון - - -

דוד אמסלם: הייתי מציע להשאיר אותו מנגנון.

דוד אמסלם: שזה גם יהיה ועדת הרווחה, שזה יהיה שר הפנים, בהתייעצות עם שר – זה הליך טכני, נראה לי - - -

<דיקלה חורש: משרד העבודה – אפשר להגיב?

<דיקלה חורש: אפשר להביע עמדה?

דוד אמסלם: בבקשה.

<דיקלה חורש: כיום בעצם הסמכות להסדיר את חוקי העבודה נתונה לשר העבודה והרווחה.

<דיקלה חורש: שר העבודה והרווחה קובע כבר היום, בהסכמה עם שר האוצר ובהתייעצות עם שר הפנים, את גובה הפיקדון לגבי עובדים זרים בכלל, והוא אחראי גם להסדרה של עובדים מסתננים.

<דיקלה חורש: אנחנו חושבים שנכון להיצמד לקביעה ששר העבודה יקבע את ההפחתה שתהיה, בהסכמה - - -

<תומר רוזנר: - - -

דוד אמסלם: לא, המנגנון כאן, כמו שאומר תומר, זה כדי שהם ייצאו מהארץ, לא כדי להגן על העובדים.

דוד אמסלם: אז לכן אני חושב שמה שהכי נכון, היות שאנחנו נמצאים בחקיקה שהייתה ב-2014, ושם זה כבר ההתייחסות העקרונית לכל הנושא, בוא ניקח את אותו דבר, ונעשה אותו גזור הדבק.

דוד אמסלם: למה את מזיזה את הראש?

<הילה רענן: לא, כי כמו שהיא אמרה, אנחנו חושבים שזה - - - ששר העבודה יעשה, בהסכמה עם שר האוצר, בהתייעצות עם שר הפנים, כמו שהמנגנון קיים בחוק עובדים זרים.

דוד אמסלם: אתם יודעים מה?

דוד אמסלם: אעשה דבר כזה.

דוד אמסלם: תקשיבו מה אעשה.

דוד אמסלם: לא, זה מרגיז אותי.

דוד אמסלם: לא, לא, לא.

דוד אמסלם: אני עכשיו לא מצביע על ההצעה, אני מבקש שהשרים יחליטו מה הנוסח המתאים להם, ואחרי זה אביא את זה להצבעה.

דוד אמסלם: תודה רבה.

<אורי שיינין: אפשר חצי דקה?

דוד אמסלם: לא, לא, לא.

דוד אמסלם: אני לא מביא את זה להצבעה.

דוד אמסלם: לא, לא.

דוד אמסלם: לא רוצה, לא רוצה.

דוד אמסלם: לא, אני לא מוכן, שיבוא השרים, יסתדרו.

דוד אמסלם: אני פה לא הגננת שלהם.

דוד אמסלם: תודה רבה.

יואב בן צור: למה לא - - -

דוד אמסלם: לא רוצה, לא רוצה.

יעל גרמן: חוק האזרחות?

דוד אמסלם: אני פה לא בא לריב בתוך הקואליציה בין השרים.

יעל גרמן: חוק האזרחות.

דוד אמסלם: לגבי חוק האזרחות – אני דוחה את הדיון, בגלל שכרגע עוד לא קיבלנו הסברים מגורמי הביטחון.

יעל גרמן: השב"כ?

דוד אמסלם: כן.

דוד אמסלם: תודה.